Борис Младенов-Young
Към Голо Бърдо

chitanka.info

През късна есен с бодра песен

на поход тръгна взвод под строй,

но се залута и маршрута

обърка в нощния покой.

И докато се суетяха

началниците в празен спор,

войниците сами съзряха

далечна хижа край стобор.

Там бледа светлинка на склона

бе техният голям късмет;

към нея дългата колона

пое за помощ и съвет.

Каква приятна изненада!

Дочула гласове в нощта,

пред къщата девойка млада

ги чакаше с фенер в ръка.

Към верен път ни тя изпрати,

но нейният чаровен лик

във паметта се запечати

на всеки млад и стар войник!

Перник — 1958 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.